**Procedura de desfășurare a activității de cazare a studenților ULBS în căminele studențești în anul universitar 2020 -2021**

*În perioada* **26.09.2020- 28.09.2020** *se desfașoară la nivelul ULBS acțiunea de* **cazare a studenților** *în căminele universității. Pentru desfășurarea în condiții optime, de siguranță maximă atât pentru studenți cât și pentru personalul căminelor este absolut necesară* **respectarea următoarelor:**

 *1. Studenții se vor prezenta pentru încheierea contractelor de cazare conform* ***programării din Calendarul de cazare,*** *în intervalul orar 09.00-15.00 . Accesul este permis numai studenților cazați în căminul respectiv !*

***2. Studenții vor respecta măsurile de distanțare socială și vor purta măști de protecție și mănuși.***

*Ce presupun măsurile de distanțare socială:*

* **Păstrarea distanței** *- păstrarea unei distanțe de cel puțin 2 metri față de alte persoane;*
* **Strângerea mâinilor trebuie evitată.** *Nu atingeți, decât dacă este necesar alte persoane;*
* **Evitați să atingeți suprafețe sau obiecte posibil a fi fost infectate** *(ex: clanțe de ușă, mânere,)*
* **Maximă atenție pentru a nu atinge fața** *(gură, nas, ochi) fără a vă fi spalat mâinile înainte – deci, în timpul intervențiilor directe, nu trebuie să mâncați, să fumați sau să vă atingeți fața.*
* **Protejați-vă de strănutul și de tusea celorlalți.**

*3. Personal de pază și îngrijire, prezent pe toată durata acestei acțiuni în cămine, îi va sprijini pe studenti dacă aceștia au nevoie și vor contribui la asigurarea bunului mers al acțiunii.*

*4. Personalul prezent la serviciu* ***va purta masca de protecție corect pusă și mănuși pe tot parcursul acestei acțiuni.***

*5.* **Accesul în cămine *se va realiza, în funcție de cămin, pe o singură intrare sau pe ambele intrări - pentru a se evita aglomerația, intrări*** *care vor fi semnalizate corespunzător. Pentru a putea intra în cămin studenții trebuie să prezinte cartea de identitate.*

6. **La intrarea** în căminele studențești și în toate spațiile comune sunt realizatemarcaje*, împărțirea lor este gândită în așa fel încât să fie respectată distanța de 1,5 – 2 metri între studenți.*

*7.* **La intrarea** *în cămine sunt instalate* ***recipiente cu dezinfectant*** *pentru studenți și pentru personalul căminului .*

*8.* **La intrarea** *în cămine și pe holurile spre camere vor fi puse covoare îmbibate cu clor care se vor schimba periodic.*

*9.* **În incinta** *căminelor se va asigura, din oră în oră, dezinfectarea spațiilor comune, a balustradelor, mânerelor de la ușile de acces în cămin.*

*10.* **În camere** *este permis accesul doar studenților cazați în acea cameră.*

*11.* **În fiecare cameră** *vor exista saci de gunoi pentru a putea fi aruncate resturile menajere și pentru a se igieniza camera mai usor.*